CELEX: 32020R1165
Language: bg
Date: 2020-08-06 00:00:00
Title: Регламент за изпълнение (ЕС) 2020/1165 на Комисията от 6 август 2020 година за изменение на Регламент за изпълнение (ЕС) 2020/353 за налагане на окончателно антидъмпингово мито и за окончателно събиране на временното мито, наложено върху вноса на стоманени колела с произход от Китайската народна република

7.8.2020   
               
               
                  BG
               
               
                  Официален вестник на Европейския съюз
               
               
                  L 258/9
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1165 НА КОМИСИЯТА
         от 6 август 2020 година
         за изменение на Регламент за изпълнение (ЕС) 2020/353 за налагане на окончателно антидъмпингово мито и за окончателно събиране на временното мито, наложено върху вноса на стоманени колела с произход от Китайската народна република
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 9, параграф 4 от него,
         като има предвид, че:
         
                     (1)
                  
                  
                     С Регламент за изпълнение (ЕС) 2020/353 на Комисията (2) беше наложено окончателно антидъмпингово мито и беше окончателно събрано временното мито, наложено върху вноса на стоманени колела с произход от Китайската народна република.
                  
               
                     (2)
                  
                  
                     В член 4 от Регламент за изпълнение (ЕС) 2020/353 се посочва: „Когато във връзка с посочените в член 1 продукти се подава декларация за допускане за свободно обращение, в съответното поле на посочената декларация се вписва количеството единични бройки от внесените продукти.“ Службите на Комисията получиха коментари от държави членки и търговци относно произхода на внесените продукти.
                  
               
                     (3)
                  
                  
                     Следва да се поясни, че количеството единични бройки следва да се декларира при вноса на стоманени колела, независимо от техния произход, и че държавите членки следва да информират Комисията за внесеното количество единични бройки.
                  
               
                     (4)
                  
                  
                     В тази връзка Комисията реши да измени член 4 от Регламент за изпълнение (ЕС) 2020/353.
                  
               
                     (5)
                  
                  
                     Терминът „количество единични бройки“ се заменя с „бройки“ с цел съответствие с допълнителната мерна единица „бройки“, определена в Комбинираната номенклатура (3).
                  
               
                     (6)
                  
                  
                     Мерките, предвидени в настоящия регламент, са в съответствие със становището на комитета, създаден по силата на член 15, параграф 1 от Регламент (ЕС) 2016/1036,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Съображение 88 от Регламент за изпълнение (ЕС) 2020/353 се заменя със следното:
            
                        „(88)
                     
                     
                        Статистическите данни за СК често биват изразявани в бройки. Не съществува обаче такава допълнителна мерна единица за СК, посочена в Комбинираната номенклатура, определена в приложение I към Регламент (ЕИО) № 2658/87 на Съвета (11). Поради това е необходимо да се предвиди, че в декларацията за допускане за свободно обращение трябва да се вписват не само теглото в килограми или тонове, но и бройките от разглеждания продукт, предмет на внос. Бройки следва да се посочват за продукти с кодове по ТАРИК 8708701080, 8708701085, 8708709920, 8708709980, 8716909095 и 87169090 97.“
                     
                  
         
            Член 2
            Член 1, параграф 3 от Регламент за изпълнение (ЕС) 2020/353 се заменя със следното:
            
               
                  „3.   Индивидуалните митнически ставки, определени за дружествата, посочени в параграф 2, се прилагат при представяне пред митническите органи на държавите членки на валидна търговска фактура, върху която фигурира декларация с дата и подпис на служител на издалия фактурата субект, който посочва името и длъжността си, като текстът на декларацията се съставя по следния образец: „Аз, долуподписаният(ата), удостоверявам, че (бройки) (разглеждан продукт), продадени за износ за Европейския съюз и обхванати от настоящата фактура, са произведени от (наименование и адрес на дружеството) (допълнителен код по ТАРИК) в [засегнатата държава]. Декларирам, че информацията, предоставена в настоящата фактура, е пълна и вярна. Ако не бъде представена такава фактура, се прилага митото, приложимо за всички други дружества.“
               
            
         
         
            Член 3
            Член 4 от Регламент за изпълнение (ЕС) 2020/353 се заменя със следното:
            
               
                  „Член 4
                  Когато във връзка с посочените в член 1, параграф 1 продукти се подава декларация за допускане за свободно обращение, в съответното поле на посочената декларация се вписват бройките внесени продукти, независимо от техния произход.
                  Държавите членки ежемесечно информират Комисията за бройките продукти, внесени по кодове по ТАРИК8708701080, 8708701085, 8708709920, 8708709980, 8716909095 и 8716909097, както и за техния произход.“
               
            
         
         
            Член 4
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 август 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 176, 30.6.2016 г., стр. 21.
         
            (2)  Регламент за изпълнение (ЕС) 2020/353 на Комисията от 3 март 2020 г. за налагане на окончателно антидъмпингово мито и за окончателно събиране на временното мито, наложено върху вноса на стоманени колела с произход от Китайската народна република. ОВ L 65, 4.3.2020 г., стр. 9.
         
            (3)  Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (ОВ L 256, 23.7.1987 г., стр. 1).